*Proiect*

**GUVERNUL REPUBLICII MOLDOVA**

**H O T Ă R Î R E** nr.\_\_\_\_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_\_\_

**Chişinău**

**despre aprobarea Regulamentului cu privire organizarea studiilor de rezidenţiat**

În temeiul prevederilor articolului 11 alineatul (4) din Legea cu privire la Guvern nr. 64 din 31 mai 1990 (Monitorul Oficial al Republicii Moldova, 2002 Nr. 131-133 art 1018) cu modificările şi completările ulterioare şi articolului 26 din Legea privind administraţia publică centrală de specialitate nr. 98 din 04 mai 2012 (Monitorul Oficial al Republicii Moldova, Nr. 160-164 art. 537), Legii ocrotirii sănătăţii nr.411-XIII din 28 martie 1995 (Monitorul Oficial al Republicii Moldova, 1995, nr.34, art. 373) cu modificările şi completările ulterioare, Codului educaţiei nr. 152 din 17.07.2014 ( Monitorul Oficial al Republicii Moldova nr.319-324/634 din 24.10.2014), Legii cu privire la exercitarea profesiunii de medic nr. 264-XVI din 27.10.2005 (Monitorul Oficial al Republicii Moldova nr.172-175/839 din 23.12.2005) cu modificările şi completările ulterioare, Guvernul HOTĂRĂŞTE:

1. Se aproba Regulamentul cu privire la organizarea studiilor de rezidenţiat, conform anexei.
2. Ministerul Sănătăţii:
3. va organiza anual admiterea la studii de rezidenţiat în conformitate cu planurile anuale stabilite de Guvern şi necesităţile curente şi strategice ale sistemului de sănătate în medici specialişti;
4. va supraveghea procesul de înmatriculare la studii de rezidenţiat şi va semna contracte individuale cu medicii rezidenţi privind instruirea în rezidenţiat şi plasarea în cîmpul muncii a medicilor şi farmaciştilor;
5. va supraveghea procesul de angajare şi salarizare a medicilor rezidenţi în cadrul instituţiilor medico-sanitare publice cu statut de clinică a IP Universităţii de Stat de Medicină şi Farmacie “Nicolae Testemiţanu”;
6. va repartiza tinerii specialişti în cîmpul muncii în conformitate cu necesităţile sistemului sănătăţii.
7. IP Universitatea de Stat de Medicină şi Farmacie “Nicolae Testemiţanu”:
8. va asigura înmatricularea la studii de rezidenţiat în conformitate cu planul de admitere, elaborat de către Ministerul Sănătăţii;
9. în termen de 1 lună de la intrarea în vigoare a prezentei hotărîri va elabora şi va înainta spre aprobare Ministerului volumul asistenţei medicale acordate de medicii rezidenţi şi limitele de competenţă la toate specializările şi anii de instruire.
10. Se abrogă Ordinul Ministerului Sănătăţii privind aprobarea Regulamentului cu privire la studiile postuniversitare prin rezidenţiat nr. 134-p §1 din 03.11.2014 (Monitorul Oficial al Republicii Moldova nr.340-343/1581 din 14.11.2014).
11. Controlul asupra executării prezentei hotărîri se pune în sarcina Ministerului Sănătăţii.

**Prim-ministru Valeriu STRELEŢ**

Contrasemnează:

Ministrul sănătăţii Ruxanda Glavan

Ministrul educaţiei Corina Fusu

Ministrul muncii, protecţiei

sociale şi familiei Mircea Buga

Anexă

la Hotărîrea Guvernului

nr. din 2015

REGULAMENT

cu privire la organizarea studiilor de rezidenţiat

I. DISPOZIŢII GENERALE

1. Regulamentul cu privire la organizarea studiilor de rezidenţiat (în continuare – Regulament) este elaborat în conformitate cu prevederile Legii ocrotirii sănătăţii nr.411-XIII din 28 martie 1995 (Monitorul Oficial al Republicii Moldova, 1995, nr.34, art. 373) cu modificările şi completările ulterioare, Codului educaţiei nr. 152 din 17.07.2014 ( Monitorul Oficial al Republicii Moldova nr.319-324/634 din 24.10.2014), Legii cu privire la exercitarea profesiunii de medic nr. 264-XVI din 27.10.2005 (Monitorul Oficial al Republicii Moldova nr.172-175/839 din 23.12.2005) cu modificările şi completările ulterioare, Politicii Naţionale de Sănătate, aprobate prin [Hotărîrea Guvernului nr.886 din 06.08.2007](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG20070806886), Strategiei de dezvoltare a sistemului sănătăţii, aprobate prin [Hotărîrea Guvernului nr.1471 din 24.12.2007](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG200712241471) (Monitorul Oficial al Republicii Moldova nr.8-10/43 din 15.01.2008) cu modificările şi completările ulterioare, Programului de dezvoltare a învăţămîntului medical şi farmaceutic, aprobat prin [Hotărîrea Guvernului nr.1006 din 27.10.2010](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG201010271006) (Monitorul Oficial al Republicii Moldova nr.214-220/1126 din 05.11.2010), [Hotărîrii Guvernului nr.381 din 13.04.2006](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG20060413381) cu privire la condiţiile de salarizare a personalului din unităţile bugetare (Monitorul Oficial al Republicii Moldova nr.66-69/431 din 28.04.2006) cu modificările şi completările ulterioare, [Hotărîrii Guvernului nr.1593 din 29.12.2003](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG200312291593) despre aprobarea Regulamentului privind salarizarea angajaţilor din instituţiile medico-sanitare publice încadrate în sistemul asigurărilor obligatorii de asistenţă medicală (Monitorul Oficial al Republicii Moldova nr.6-12/65 din 01.01.2004) cu modificările şi completările ulterioare, [Hotărîrii Guvernului nr.1396 din 24.11.2003](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG200311241396) cu privire la instruirea medicilor şi farmaciştilor rezidenţi şi plasarea în cîmpul muncii a tinerilor specialişti (Monitorul Oficial al Republicii Moldova nr.235-238/1443 din 26.11.2003) cu modificările şi completările ulterioare, [Hotărîrii Guvernului nr.42 din 12 ianuarie 2006](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG2006011242) “Cu privire la Clinica Universităţii de Stat de Medicină şi Farmacie “Nicolae Testemiţanu” (Monitorul Oficial al Republicii Moldova nr.9-12/72 din 20.01.2006) cu modificările şi completările ulterioare, [Hotărîrii Guvernului nr.710 din 06.08.2010](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG20100806710) cu privire la aprobarea modificărilor şi completărilor ce se operează în anexele nr.1-6 la [Hotărîrea Guvernului nr.928 din 13 august 2007](file:///C:\Users\vbadan\AppData\Roaming\Skype\My%20Skype%20Received%20Files\TEXT=HGHG20070813928) şi altor acte normative privind formarea şi activitatea profesională în domeniul sănătăţii.
2. Regulamentul stabileşte modul de organizare a studiilor de rezidenţiat (în continuare – Rezidenţiat) în cadrul Instituţiei Publice Universitatea de Stat de Medicină şi Farmacie “Nicolae Testemiţanu” din Republica Moldova (în continuare – Universitate) şi instituţiilor medico-sanitare şi farmaceutice cu statut de clinică de rezidenţiat (în continuare – Instituţii).
3. Rezidenţiatul reprezintă o forma specifică de pregătire postuniversitară cu frecvenţă la zi care asigură instruirea necesară obţinerii unei specialităţi conform Nomenclatorului specialităţilor în medicină şi farmacie, precum şi activităţi de acordare a asistenţei medicale ghidate de coordonatorul studiilor de rezidenţiat sau medicul specialist desemnat.
4. În prezentul Regulament se definesc următoarele noţiuni:

*program de rezidenţiat* – totalitatea conţinutului teoretic şi practic al obiectului de instruire urmat de către rezidenţi pentru obţinerea unei specialităţi;

*stagiu* *practic* – perioada în care rezidentul acumulează cunoştinţe şi deprinderi practice prevăzute de programul de rezidenţiat şi acordă asistenţă medical ghidată şi supravegheată;

*rezident* – medic/farmacist care urmează studii de rezidenţiat şi practică activităţi de acordare a asistenţei medicale ghidate;

*clinică de rezidenţiat* – instituţie medico-sanitară aprobată în modul stabilit, în cadrul cărora se desfăşoară, integral sau parţial, instruirea şi activitatea practică a rezidenţilor;

*coordonator de rezidenţiat* – cadru didactic (profesor sau conferenţiar) desemnat de către Universitate, responsabil de coordonarea şi realizarea programului de rezidenţiat;

*responsabil universitar de rezidenţi* – cadru didactic desemnat de către Universitate, cu experienţă în domeniu mai mare de 5 ani, care activează la baza clinică de rezidenţiat şi care tutelează medicul rezident pe parcursul programului de rezidenţiat şi activităţii practice ghidate;

*responsabil instituţional de rezidenţi* – medic/farmacist cu experienţă în domeniu mai mare de 3 ani, care ghidează medicul/farmacistul rezident pe parcursul stagiului practic şi/sau activităţilor de acordare a asistenţei medicale.

1. Rezidenţiatul se organizează de către Ministerul Sănătăţii (în continuare – Minister) în cadrul Universităţii şi instituţiilor cu statut de clinică de rezidenţiat, conform programului de rezidenţiat.
2. Programul de rezidenţiat, pentru fiecare specialitate, se desfăşoară după un curriculum de pregătire teoretică şi practică obligatorie, cu respectarea strictă a cerinţelor pentru instruirea postuniversitară şi are drept obiectiv obţinerea de către rezident a unei calificări profesionale conform rigorilor naţionale şi europene.
3. Programele de rezidenţiat şi volumul asistenţei medicale acordate de medicii rezidenţi şi limitele de competenţă la toate specializările şi anii de instruire sunt elaborate de Universitate şi aprobate de Minister. Programele aprobate şi volumul asistenţei medicale acordate de medicii rezidenţi şi limitele de competenţă la toate specializările şi anii de instruire se transmit tuturor instituţiilor în cadrul cărora se desfăşoară instruirea în specialitate şi se aplică tuturor rezidenţilor.
4. Programul de rezidenţiat poate fi realizat parţial în universităţi din alte state şi la bazele lor clinice, în modul stabilit de acordurile bilaterale între Republica Moldova şi alte state sau de către acordurile inter-universitare.
5. Pregătirea teoretică şi practică a rezidenţilor în cadrul clinicilor de rezidenţiat este asigurată de către Universitate.
6. Conducătorul clinicii de rezidenţiat este obligat să asigure informarea pacienţilor despre desfăşurarea studiilor de rezidenţiat în cadrul instituţiei respective.
7. Activitatea de coordonare a programului de rezidenţiat dintr-o anumită specialitate este realizată de către coordonatorul de rezidenţiat, numit prin ordinul rectorului, care este responsabil de buna desfăşurare şi asigurarea calităţii pregătirii rezidenţilor.
8. Un coordonator de rezidenţiat nu poate coordona concomitent mai multe programe de rezidenţiat.
9. Specialităţile şi durata studiilor de rezidenţiat se stabilesc de către Minister.
10. Rezidenţiatul se organizează pe loc şi pe post.
11. Niciun medic sau farmacist nu poate fi în acelaşi timp rezident în mai multe specialităţi.
12. În funcţie de necesităţile sistemului de sănătate, Ministerul stabileşte anual cota-parte a locurilor pe specialităţi în rezidenţiat din numărul total de locuri, aprobat în modul stabilit.
13. Perioada de rezidenţiat se include în vechimea de muncă pe specialitate a medicului sau farmacistului.

II. ADMITEREA ÎN REZIDENŢIAT

1. Numărul locurilor pentru admiterea în rezidenţiat este planificat de Minister şi aprobat anual de Guvernul Republicii Moldova.
2. Admiterea în rezidenţiat se efectuează prin concurs, conform criteriilor stabilite de Universitate şi aprobate de Minister prin coordonare cu Ministerul Educaţiei.
3. Responsabilitatea pentru organizarea şi desfăşurarea concursului de admitere în rezidenţiat aparţine Comisiei de admitere, constituită prin ordinul rectorului Universităţii.
4. Cetăţenilor Republicii Moldova li se asigură accesul în rezidenţiat, în limitele stabilite anual de Guvern:
5. cu finanţare de la bugetul de stat:

- pe loc, pentru un număr de locuri conform planificării strategice a resurselor umane în sănătate;

- pe post, în funcţie de numărul de posturi vacante în instituţiile medico-sanitare publice;

1. pe bază de contract cu taxă de studii.
2. La concursul de admitere în rezidenţiat se pot înscrie cetăţenii Republicii Moldova, absolvenţi ai Instituţiei Publice Universitatea de Stat de Medicină şi Farmacie “Nicolae Testemiţanu” şi facultăţilor de medicină/farmacie din Universităţi de stat de peste hotare, acreditate în modul stabilit.
3. La concurs se pot înscrie absolvenţii din anul admiterii, precum şi cei din promoţiile a doi ani precedenţi, care nu au fost înmatriculaţi în rezidenţiat.
4. În cazul persoanelor care nu îndeplinesc condiţiile articolului 23, însă solicită înscrierea la concursul de admitere, decizia privind admiterea sau respingerea candidatului la concurs va fi luată de către Comisia de admitere, după examinarea argumentelor invocate de solicitant.
5. Cetăţenii altor state şi apatrizii pot fi înscrişi la studii de rezidenţiat în baza contractelor individuale încheiate cu Universitatea.
6. Candidaţii trebuie să fie apţi din punct de vedere medical pentru exercitarea activităţii profesionale în specialitatea pentru care candidează.
7. Candidaţii care au promovat concursul de admitere în rezidenţiat au obligaţia să încheie cu Ministerul contract privind instruirea în rezidenţiat şi plasarea în cîmpul muncii a medicilor şi farmaciştilor, cu Universitatea – contract cu privire la studiile postuniversitare prin rezidenţiat şi cu clinica de rezidenţiat/instituţia medico-sanitară – contract individual de muncă.
8. Medicii şi farmaciştii care au fost admişi în rezidenţiat pe locuri încheie un contract individual de muncă, conform duratei studiilor de rezidenţiat, cu instituţia la care au fost repartizate locurile.
9. Medicii şi farmaciştii care au fost admişi în rezidenţiat pe post încheie un contract individual de muncă cu instituţia care a prezentat Ministerului informaţia privitor la posturile vacante. Contractul va prevedea obligaţia de a activa în instituţia respectivă o perioadă de cel puţin 3 ani după absolvirea rezidenţiatului.
10. Procedura de admitere la rezidenţiat include în mod prioritar următoarele etape:
11. elaborarea şi aprobarea pentru fiecare sesiune de admitere, la nivel de Universitate şi Minister, a Regulamentului cu privire la organizarea şi desfăşurarea admiterii în rezidenţiat;
12. aprobarea, prin ordinul rectorului Universităţii, listei persoanelor admise în rezidenţiat, în baza rezultatelor concursului desfăşurat;
13. semnarea contractelor cu privire la rezidenţiat cu Universitatea;
14. semnarea contractelor privind instruirea în rezidenţiat şi plasarea în cîmpul muncii a medicilor şi farmaciştilor cu Ministerul;
15. semnarea contractelor individuale de muncă cu IMSP;
16. emiterea ordinului rectorului Universităţii cu privire la înmatricularea în rezidenţiat;
17. emiterea ordinului Ministerului Sănătăţii cu privire la aprobarea admiterii în rezidenţiat în cadrul Universităţii.

 III. ANGAJAREA ŞI SALARIZAREA REZIDENŢILOR ÎN CLINICILE DE REZIDENŢIAT

1. După admiterea în rezidenţiat, Ministerul în comun cu Universitatea repartizează rezidenţii la clinicile de rezidenţiat, în corespundere cu specializările şi capacităţile clinicilor.
2. Conducătorii instituţiilor medico-sanitare/clinicilor de rezidenţiat prezentă spre examinare şi coordonare consiliului de administrare a instituţiei statele de personal şi listele de tarifare cu includerea în ele a medicilor rezidenţi în proporţie de 1 medic rezident la 10 paturi pentru staţionare sau 1 medic rezident la 5 medici pentru asistenţa medicală primară şi specializată de ambulator.
3. Fondatorul instituţiilor medico-sanitare/clinicilor de rezidenţiat aprobă statele de personal doar cu condiţia includerii în statele de personal a medicilor rezidenţi.
4. Urmare aprobării de către fondator a statelor de personal, conducerea clinicilor de rezidenţiat angajează medicii rezidenţi pe funcţiile aprobate şi prezentă informaţia referitor la numărul de rezidenţi angajaţi Companiei Naţionale de Asigurări în Medicină pentru contractarea mijloacelor financiare suplimentare necesare salarizării medicilor rezidenţi, în conformitate cu prevederile actelor normative în vigoare.
5. Subdiviziunile resurse umane din instituţiile medico-sanitare/clinici de rezidenţiat, în comun cu responsabilii instituţionali de rezidenţi elaborează şi monitorizează activitatea şi mobilitatea inter-instituţională a medicilor rezidenţi în conformitate cu planurile de instruire stabilite.
6. Rezidentul este obligat să informeze clinica de rezidenţiat/Universitatea privitor imposibilitatea prezenţei la instruire şi să aducă dovezi privitor la motivele absentării.
7. Responsabilii universitari şi instituţionali de rezidenţi prezintă conducerii instituţiilor medico-sanitare/clinicilor de rezidenţiat volumul asistenţei medicale acordate de medicii rezidenţi şi limitele de competenţă la toate specializările şi anii de instruire.

IV. STATUTUL REZIDENTULUI

1. Rezidentul îşi desfăşoară instruirea teoretică şi practică în cadrul Universităţii, clinicilor de rezidenţiat şi instituţiilor medico-sanitare, conform programului de rezidenţiat şi contractelor încheiate, sub stricta supraveghere a responsabililor universitari şi instituţionali de rezidenţi.
2. În cadrul clinicilor de rezidenţiat/instituţiilor rezidentul este angajat în funcţie de medic/farmacist rezident conform specialităţii şi acordă asistenţă medicală în conformitate cu nivelul lui de pregătire profesională în volumul şi limitele stabilite.
3. Rezidentul în activitatea sa practică se conduce de prevederile Regulamentului intern a instituţiei/clinicii de rezidenţiat în care activează.
4. Rezidentul are următoarele drepturi:
5. să beneficieze de vacanţă anuală şi concediu academic acordat în modul stabilit de Universitate;
6. să beneficieze de concediu anual plătit acordat de către clinica de rezidenţiat/instituţia în aceeaşi perioadă cu vacanţa acordată de către Universitate;
7. să acorde asistenţă medicală în volumul şi limitele stabilite pentru specializarea şi anul de studii respective;
8. să fie remuneraţi de către Universitate/clinica de rezidenţiat/instituţie pentru activitatea desfăşurată, conform legislaţiei în vigoare;
9. să prescrie reţete pentru medicamente şi consumabile, conform legislaţiei în vigoare;
10. să aplice ştampila medicului, eliberată conform legislaţiei în vigoare;
11. să refuze acordarea asistenţei medicale în cazurile prevăzute de legislaţia în vigoare;
12. să beneficieze de asistenţă medicală în modul stabilit de legislaţie;
13. să participe la întruniri, conferinţe la care sunt puse în discuţie probleme ce vizează supravegherea sănătăţii personale şi publice;
14. să propună Ministerului Sănătăţii, medicilor, administraţiilor instituţiilor medico-sanitare vizate în supravegherea sănătăţii, metode de perfecţionare a diagnosticării, tratamentului şi profilaxiei îmbolnăvirilor;
15. să utilizeze pentru informarea de specialitate bibliotecile universitare şi ale instituţiilor, inclusiv cele electronice, în care îşi desfăşoară studiile de rezidenţiat;
16. să participe la cercetări şi reuniuni ştiinţifice;
17. să susţină examenul de absolvire după finalizarea programului de rezidenţiat;
18. să beneficieze de alte drepturi şi garanţii sociale prevăzute de legislaţia în vigoare;
19. să beneficieze de alte drepturi stipulate în regulamentele aprobate de către Universitate, precum şi contractele încheiate cu Ministerul şi Universitatea.
20. Rezidentul este obligat:
21. să parcurgă toate modulele, în conformitate cu programul de pregătire;
22. să efectueze gărzi pe tot parcursul pregătirii sale, cu participarea la toate activităţile din instituţia în care urmează instruirea;
23. să cunoască şi să respecte prevederile actelor normative privind studiile postuniversitare prin rezidenţiat, activitatea medicală, aspectele medico-legale şi socio-economice ale activităţii profesionale, altor acte legislative;
24. să cunoască şi să se conducă de în volumul şi limitele stabilite în acordarea asistenţei medicale în conformitate cu specializarea şi anul de instruire;
25. să respecte normele eticii şi deontologiei medicale în relaţiile cu profesorii, medicii, pacienţii, rezidenţii, studenţii, asistenţii medicali şi alt personal medical, administrativ şi auxiliar;
26. să urmeze stagiul practic care face parte din programul de instruire conform repartizării efectuate de către Universitate;
27. să acorde asistenţă medicală în volumul şi limitele competenţelor;
28. să se consulte cu responsabilul de rezidenţiat şi cu alţi medici specialişti în domeniu;
29. să colaboreze cu alţi specialişti şi salariaţi ai instituţiilor vizate în supravegherea sănătăţii personale şi publice, cu specialiştii în îngrijire şi asistenţă socială;
30. să promoveze un mod sănătos de viaţă, mijloace de profilaxie a îmbolnăvirilor şi ocrotire a sănătăţii, de asemenea şi mijloace de dezvoltare;
31. să participe la realizarea programelor obligatorii ce vizează sănătatea;
32. să respecte principiile de licenţiere/certificare ale activităţii profesionale;
33. să îndeplinească toată documentaţia medicală conform normelor stabilite de actele normative;
34. să semneze toate actele medicale perfectate personal;
35. să utilizeze doar metodele de investigare, diagnosticare şi tratament prevăzute de protocoalele clinice instituţionale;
36. să recomande şi să organizeze măsuri de profilaxie;
37. să cunoască şi să respecte regulamentele interne ale Universităţii/clinicii de rezidenţiat/instituţiilor;
38. să cunoască şi să respecte:

- cerinţele securităţii muncii;

- principiile ocrotirii sănătăţii şi instituţiilor de medicină socială;

- bazele lucrului cu documentaţia;

- bazele statisticii medicale;

- principiile şi modurile de asigurare a sănătăţii;

- să rezolve problemele de expertiză a capacităţii de muncă;

1. să respecte şi alte obligaţii stipulate în actele normative, regulamentele interne ale Universităţii, instituţiei medico-sanitare, contractelor încheiate cu Ministerul, Universitatea şi instituţia.

V. INSTRUIREA REZIDENŢILOR

1. Pregătirea rezidenţilor se realizează în bază de program integral aprobat de Minister. Pregătirea implică participarea la toate activităţile medicale ale departamentului/secţiei, instituţiei în care se realizează formarea, inclusiv în timpul serviciului de gardă, astfel încît rezidentul să consacre instruirii practice şi teoretice toată activitatea profesională pe toată durata săptămînii de muncă şi în decursul întregului an, conform programelor aprobate.
2. În procesul instruirii practice, rezidenţii îşi dezvoltă deprinderile practice şi experienţa clinică în domeniu, sub tutela responsabilului universitar şi responsabilului instituţional de rezidenţi.
3. Programul de rezidenţiat, în funcţie de durată, include obligatoriu 6-12 luni de activitate practică în cadrul instituţiilor medico-sanitare publice, conform necesităţilor sistemului de sănătate.
4. Întreruperea rezidenţiatului se realizează prin acordarea concediului academic, în modul stabilit de către Universitate. În cazul acordării concediului academic rezidentul este obligat să înştiinţeze şi să suspende contractul individual de muncă încheiat cu clinica de rezidenţiat/instituţia conform legislaţiei în vigoare.
5. Rezidenţiatul poate fi întrerupt din următoarele motive: realizarea programului de rezidenţiat peste hotarele ţării, concediu de boală, concediu de maternitate, concediu pentru îngrijirea copilului pînă la trei ani şi altele, în conformitate cu legislaţia în vigoare.
6. Întreruperile de rezidenţiat, cu excepţia stagiilor de pregătire recunoscute, efectuate peste hotarele ţării, duc la prelungirea rezidenţiatului cu perioada respectivă. Rezidenţiatul întrerupt poate fi continuat în modul stabilit de Universitate.
7. Întreruperea nejustificată a rezidenţiatului pe o perioada mai mare de 60 de zile conduce la exmatriculare.
8. În cadrul rezidenţiatului nu se admite transferul de la o specialitate la alta cu excepţia cazurilor grave de sănătate, care fac imposibilă urmarea rezidenţiatului şi/sau exercitarea profesiei alese, sau în cazul necesităţilor stringente stabilite de Minister.
9. Transferul de la o specialitate la alta se decide în cadrul unei Comisii speciale formate de Minister. Reprezentanţii Universităţii, responsabili de rezidenţiat, sunt membri obligatorii ai Comisiei.
10. Rezidenţiatul pentru cetăţenii străini se organizează în bază de contract, cu achitarea taxei de studii în mărimea şi modul stabilit de actele normative în vigoare.

VI. ABSOLVIREA REZIDENŢIATULUI

1. Rezidenţiatul se finalizează cu susţinerea examenului de absolvire, desfăşurat în modul stabilit de către Universitate şi cu eliberarea diplomei de medic specialist, care conferă dreptul de a desfăşura activitate practică independentă, conform calificării obţinute.
2. La examenul de absolvire a rezidenţiatului sunt admişi doar medicii şi farmaciştii care au efectuat integral programul de rezidenţiat.
3. Titularii diplomelor de medic specialist vor încheia contract individual de muncă cu instituţiile medico-sanitare în care au activat conform specialităţii obţinute şi sunt obligaţi să activeze timp de cel puţin 3 ani conform repartizării.
4. În cazul nerespectării de către tinerii specialişti a contractelor semnate cu Ministerul Sănătăţii şi instituţia medico-sanitară, ei sunt obligaţi să restituie cheltuielile pentru instruirea universitară din contul bugetului de stat şi postuniversitară în volumul calculat de Universitate şi Ministerul Sănătăţii.
5. În cazul în care instituţia a fost reorganizată cu modificarea statelor de personal şi funcţia a fost redusă sau reprofilată, tinerii specialişti vor fi asiguraţi cu loc de muncă şi vor fi îndreptaţi pentru angajare în cîmpul muncii în alte instituţii medico-sanitare, conform necesităţilor sistemului sănătăţii.

VII. ATRIBUŢIILE RESPONSABILILOR DE REZIDENŢIAT

1. În cadrul rezidenţiatului Ministerul are următoarele atribuţii:
2. organizează studiile postuniversitare de rezidenţiat;
3. aprobă Regulamentul de organizare şi desfăşurare a admiterii în rezidenţiat, elaborat de către Universitate;
4. semnează contractele de plasare în cîmpul muncii cu persoanele admise la rezidenţiat;
5. emite ordinul cu privire la aprobarea admiterii în rezidenţiat;
6. aprobă nomenclatorul specialităţilor de instruire medicală;
7. aprobă durata studiilor de rezidenţiat;
8. stabileşte cota-parte a locurilor în rezidenţiat, pe specialităţi, din numărul total de locuri, aprobat în modul stabilit;
9. aprobă programele de rezidenţiat pe specialităţi;
10. informează despre locurile vacante/necesităţile sistemului sănătăţii în personal medical;
11. repartizează în comun cu Universitatea după admitere rezidenţii la clinicile de rezidenţiat;
12. aprobă, în calitate de fondator, statele de personal a clinicilor de rezidenţiat cu funcţiile de medici rezidenţi incluşi;
13. monitorizează respectarea activităţilor de angajare şi salarizare a rezidenţilor;
14. alte atribuţii, ce contribuie la organizarea eficientă a rezidenţiatului.
15. În cadrul rezidenţiatului Universitatea are următoarele atribuţii:
16. înaintează spre aprobare Ministerului Regulamentul de organizare şi desfăşurare a admiterii în rezidenţiat;
17. organizează şi desfăşoară concursul de admitere în rezidenţiat în conformitate cu specializările şi locurile aprobate;
18. înaintează spre aprobare Ministerului rezultatele admiterii în rezidenţiat;
19. elaborează şi înaintează spre aprobare Ministerului programele de rezidenţiat;
20. coordonează şi asigură realizarea programelor de rezidenţiat;
21. elaborează volumul asistenţei medicale acordate de medicii rezidenţi şi limitele de competenţă la toate specializările şi anii de instruire şi le prezintă Ministerului şi conducerii clinicilor de rezidenţiat;
22. nominalizează coordonatorii de rezidenţiat şi responsabilii universitari de rezidenţi;
23. asigură accesul rezidenţilor la resursele necesare instruirii;
24. acordă vacanţă, concediu academic rezidenţilor conform Regulamentului aprobat;
25. acordă bursa de studii rezidenţilor admişi la studii din contul bugetului de stat;
26. organizează examenele de promovare şi de absolvire;
27. prezintă informaţia despre rezidenţiat Ministerului sau altor instanţe cointeresate;
28. repartizează rezidenţii la instruire şi stagiul practic;
29. exmatriculează sau aplică sancţiuni disciplinare rezidentului în caz de încălcare a prevederilor regulamentelor aprobate şi contractelor semnate;
30. eliberează diploma de absolvire;
31. păstrează actele despre rezidenţiat în arhivă în ordinea stabilită de legislaţie;
32. eliberează, la solicitare, acte privind confirmarea studiilor;
33. alte atribuţii, ce contribuie la organizarea eficientă a rezidenţiatului.
34. Coordonatorul de rezidenţiat:
35. coordonează desfăşurarea programului de rezidenţiat în specialitatea respectivă;
36. înaintează spre aprobare candidaturile responsabililor de rezidenţi, prin coordonare cu clinica de rezidenţiat;
37. coordonează activitatea responsabililor universitari şi instituţionali de rezidenţi;
38. coordonează elaborarea volumului asistenţei medicale acordate de medicii rezidenţi şi limitele de competenţă la toate specializările şi anii de instruire;
39. elaborează şi înaintează propuneri de perfecţionare a programelor de instruire, prin conlucrare cu specialiştii în domeniu;
40. elaborează şi înaintează spre aprobare planurile individuale de instruire şi stagii practice de activitate profesională a rezidenţilor conform programului de rezidenţiat;
41. verifică realizarea planurilor individuale de instruire şi activitate ale rezidenţilor pe specialităţi.
42. Responsabilul universitar de rezidenţi:
43. ghidează rezidentul pe parcursul instruirii;
44. participă la supravegherea activităţii rezidentului pe parcursul instruirii;
45. contribuie la crearea condiţiilor necesare pentru acumularea cunoştinţelor teoretice şi deprinderilor practice de către rezident;
46. informează coordonatorul de rezidenţiat despre desfăşurarea instruirii rezidentului, cazurile de nerespectare a eticii profesionale şi deontologiei medicale de către rezident;
47. prezentă conducerii instituţiilor medico-sanitare/clinicilor de rezidenţiat volumul asistenţei medicale acordate de medicii rezidenţi şi limitele de competenţă la toate specializările şi anii de instruire;
48. organizează evaluarea cunoştinţelor teoretice şi deprinderilor practice acumulate de rezident, întocmeşte caracteristica rezidentului spre aprobare coordonatorului de rezidenţiat şi conducătorului bazei clinice de rezidenţiat;
49. oferă suport consultativ rezidentului sau preia pacientul de sub supravegherea medicului rezident în caz de necesitate;
50. alte atribuţii, ce contribuie la organizarea eficientă a rezidenţiatului.
51. Responsabilul instituţional de rezidenţi:
52. ghidează rezidentul pe parcursul stagiului practic în instituţie;
53. verifică gradul de realizare a activităţilor practice ale rezidentului;
54. prezentă conducerii instituţiilor medico-sanitare/clinicilor de rezidenţiat volumul asistenţei medicale acordate de medicii rezidenţi şi limitele de competenţă la toate specializările şi anii de instruire;
55. asigură implicarea rezidentului în acordarea asistenţei medicale în limitele de competenţă stabilite la specializările şi anii de instruire;
56. confirmă realizarea integrală a stagiului practic de către medicul rezident;
57. informează responsabilul universitar de rezidenţiat despre desfăşurarea şi finalizarea stagiului practic al rezidentului;
58. în comun cu subdiviziunile resurse umane din instituţiile medico-sanitare/clinici de rezidenţiat, elaborează şi monitorizează activitatea şi mobilitatea inter-instituţională a medicilor rezidenţi în conformitate cu planurile de instruire stabilite;
59. alte atribuţii, ce contribuie la organizarea eficientă a rezidenţiatului.
60. În timpul gărzii rezidentului responsabilitatea de îndrumător revine medicului de gardă sau responsabilului de echipă.

VIII. CLINICA DE REZIDENŢIAT

1. Statutul de clinică de rezidenţiat poate fi conferit instituţiei care corespunde criteriilor stabilite de Universitate în realizarea programului de rezidenţiat şi creează rezidentului condiţii necesare pentru obţinerea cunoştinţelor teoretice şi formarea deprinderilor practice.
2. În cazul atribuirii statutului de clinică de rezidenţiat instituţia încheie un contract cu Universitatea, care stabileşte condiţiile de desfăşurare a instruirii practice a rezidenţilor în cadrul programului de rezidenţiat.
3. Clinică de rezidenţiat/instituţia în care sunt angajaţi rezidenţii prin contract individual de muncă asigură dezvoltarea abilităţilor practice a rezidenţilor prin implicarea acestora în procesul diagnostic şi curativ-profilactic, precum şi asigură condiţiile necesare pentru realizarea de către rezidenţi a programului de instruire teoretică şi practică în cadrul Universităţii, conform programelor aprobate.
4. Clinica de rezidenţiat, în comun cu responsabilii universitari şi instituţionali de rezidenţi monitorizează activitatea teoretică şi practică a rezidentului şi eliberează absolventului programului de rezidenţiat un certificat în forma stabilită de Universitate, care confirmă activitatea în instituţie şi deprinderile practice obţinute în perioada stagiului respectiv.

IX. FINANŢAREA REZIDENŢIATULUI

1. Rezidenţiatul se finanţează din contul mijloacelor financiare bugetare alocate Ministerului în acest scop.
2. Ministerul repartizează Universităţii mijloacele financiare bugetare necesare instruirii teoretice şi practice a rezidenţilor.
3. Instituţiile medico-sanitare/farmaceutice angajează rezidenţii pe locurile vacante disponibile conform statelor de personal şi îi salarizează în volumul stabilit de legislaţia in vigoare.
4. Rezidenţii pot fi remuneraţi din alte surse care nu contravin legislaţiei in vigoare.

X. DISPOZIŢII FINALE

1. Prevederile prezentului Regulament sunt aduse la cunoştinţa rezidenţilor la etapa admiterii în rezidenţiat.
2. Toate litigiile apărute se soluţionează conform legislaţiei în vigoare.